**ROMÂNIA**

**JUDEŢUL MUREŞ VICEPRIMAR**

**CONSILIUL LOCAL Maior Sergiu Claudiu**

**CĂMIN PENTRU PERSOANE VÂRSTNICE**

 **Nr. 281 din 17.02.2016**

**EXPUNERE DE MOTIVE**

 **privind actualizarea Regulamentului de organizare şi funcţionare al serviciului social cu cazare „Căminul pentru persoane vârstnice Tîrgu – Mureş”**

Căminul pentru persoane vârstnice Tîrgu - Mureş este un serviciu public cu personalitate juridică, înfiinţat prin H.C.L. municipal Tîrgu - Mureş nr.275/2005, subordonat Consiliului local municipal Tîrgu - Mureş, ce oferă servicii sociale specializate în îngrijirea persoanelor vârstnice şi care funcţionează în conformitate cu prevederile Legii nr.17/2000 *privind asistenţa socială a persoanelor vârstnice* *,republicată* *cu modificările şi completările ulterioare,* având o capacitate de 76 de locuri.

Potrivit dispoziţiilor Hotărârii Guvernului Nr. 867 /14 octombrie 2015 *pentru aprobarea Nomenclatorului serviciilor sociale precum şi Regulamentelor-cadru de organizare şi funcţionare a serviciilor sociale,* publicate în Monitorul Oficial nr.834/9 noiembrie 2015,

Art.3,alin(1)” Furnizorii publici şi privaţi de servicii sociale au obligaţia de a elabora, pentru fiecare tip de serviciu social aflat în administrare, regulamente proprii de organizare şi funcţionare, pe care le aprobă prin hotărâre/decizie a organului de conducere prevăzut de lege”,

Art.4,alin(1)”Furnizorii de servicii sociale, publici şi privaţi, au obligaţia să revizuiască regulamentele proprii de organizare şi funcţionare în termen de 90 zile de la data intrării în vigoare a prezentei hotărâri”.

În conformitate cu art. 36 alin.(2) lit. a) si alin.(3) lit. b) din Legea nr. 215/2001, *privind administraţia publică locală, republicată, cu modificările şi completările ulterioare,* coroborat cu art. 8 din Hotărârea Guvernului nr. 539/2005, *pentru aprobarea Nomenclatorului instituţiilor de asistenţă socială şi a structurii orientative de personal, a Regulamentului-cadru de organizare şi funcţionare a instituţiilor de asistenţă socială, precum şi a Normelor metodologice de aplicare a prevederilor Ordonanţei Guvernului nr. 68/2003 privind serviciile sociale,*  Regulamentul de organizare şi funcţionare al Căminului pentru persoane vârstnice Tîrgu - Mureş, se aprobă de către Consiliul local al Municipiului Tîrgu - Mureş cu avizul Consiliului Consultativ( Avizul inreg.cu nr.63/16.02.2016).

 Prin Referatul înregistrat cu nr. 280/17.02.2016, Căminul pentru Persoane Vârstnice Tîrgu Mureş propune

-aprobarea **Regulamentului de organizare şi funcţionare al serviciului social cu cazare „Căminul pentru persoane vârstnice Tîrgu – Mureş”,**

- aprobarea, **Cartei beneficiarilor** serviciului social cu cazare „Căminul pentru persoane vârstnice Tîrgu – Mureş”, conform anexei 1 care face parte integrantă din prezenta hotărâre.

**-**aprobarea **Statului de funcţii şi Organigramei** „Căminului pentru persoane vârstnice Tîrgu – Mureş”, conform anexelor 2 şi 3 care fac parte integrantă din prezenta hotărâre.

**-**aprobarea **componenţei Consiliului Consultativ** al „Căminului pentru persoane vârstnice Tîrgu – Mureş”, conform anexei 4 care face parte integrantă din prezenta hotărâre.

**Vizat,**

**Director executiv Director, Korpádi Győrgy**

 **Căminul pentru persoane vârstnice**

 **dr. Anca Mariela Florea**